HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin! Olen Hermes Falcao Jr.
Tänään jatkamme Brasiliassa julistamaani sanomaa -
"Mitä teet Jumalan valtakunnan edistämiseksi maan päällä?"
Uskon, että sanoma rohkaisee uskoasi ja vaellustasi Herran kanssa -
ja sytyttää sinua, jotta voit tehdä enemmän valtakunnan hyväksi.
Uskon, että elämälläsi on tarkoitus. Sinulla on tehtävä.
Niin kauan kuin olet maan päällä, sinulla on tehtävä ja tarkoitus.
Jeesus sanoi opetuslapsille: "Te olette maailman valkeus ja suola."
Tehtävämme on vaikuttaa.
Uskon, että tämä sanoma vahvistaa uskoasi, jotta voit tehdä enemmän.
Saarnan jälkeen rukoilen sinun ja perheesi puolesta, -
jotta elämässäsi tapahtuu läpimurto, paraneminen ja ihmeitä -
ja Herra työntää sinua eteenpäin evankeliumin sanoman kanssa.
Jos uskot ihmeeseen tai Herran kosketukseen tänään, -
tämän jakson yllä on Jumalan kosketus. Herra näyttää voimansa -
ja voitelunsa elämässäsi, kun rukoilemme yhdessä ja uskomme -
Jumalan parhaaseen elämässäsi. Nyt Brasiliaan.
Sen jälkeen rukoillaan.
Miksi? Koska tehtävä, lähetyskäsky, -
ei ollut enkeleiden eikä maailman.
Se on Jumalan lapsien.
Jumala haluaa voidella suusi.
Hän haluaa pyhittää kielesi itselleen.
Halleluja.
Hän tahtoo koskettaa kieltäsi, niin kuin tuli taivaasta kosketti Jesajaa.
Niin että kielesi kirkastaa Jumalaa maan päällä.
Että kielesi julistaa elämää.
Että kielesi julistaa pelastusta.
Että kielesi julistaa ihmeitä.
Että kielesi on portti taivaasta maan päälle julistamasi sanan kautta.
Jumala sanoi minulle, että Hän antaa joillekin täällä tehtäviä -
mennä toiselle tasolle.
Nähdä voiman suurempi ulottuvuus.
Nähdä kristillisen elämän suurempi ulottuvuus.
Teistä jotkut ovat olleet kristittyjä pitkään, mutta teitä tylsistyttää nyt.
"Koska hän lopettaa? Minua väsyttää.
Minua väsyttää."
Halleluja.
"Minua tylsistyttää."
"Jumala, milloin aiot tehdä jotain?"
Jumala sanoo: "Sitten kun itse teet jotain, ja minä tuen sinua."
Jotkut teistä odottavat, että Jumala toimii, -
ja Jumala sanoo: "Toimi niin minä toimin."
"Milloin, Herra?" Herra sanoo: "Nyt!
Ota uskon askel, -
niin minä tuen sinua.
Kohtaan sinut siellä, missä olet."
Kun Pietari näki Jeesuksen kävelevän vetten päällä, -
kaikki opetuslapset näkivät sen.
"Vau! Hän kävelee vetten päällä. Mahtavaa.
En ole aiemmin nähnyt tuollaista. Ihmeellistä!
Mahtavaa!
Suomeksi.
Mahtavaa!
Mutta Pietari sanoi: -
"En aio jäädä veneeseen vain katselemaan."
Teistä jotkut ovat sellaisia. Näette Jumalan toimivan.
Sanotte: "Mahtavaa.
Hieno juttu. Aamen.
Kiitos Jumalalle."
Mutta Pietari kysyi: "Herra, oletko se Sinä?
Jos se olet Sinä, haluan tulla luoksesi!
En aio istua täällä katsomassa, kun Sinä toimit.
Haluan olla siellä, missä Sinä olet."
Teistä jotkut ovat kuin opetuslapset: "Vau, mahtavaa."
Mutta Pietari sanoi: "En tyydy vain katselemaan.
Haluan olla siellä, missä Hän on.
En halua vain nähdä Jumalan liikkuvan.
Haluan olla Jumalan liike maan päällä.
En halua vain odottaa herätystä. Haluan olla herätys."
Halleluja!
"Herätys on tulossa."
Ei, herätys on täällä. Herätys on nyt.
"Eräänä päivänä Jumala toimii."
Ei, Jumala toimii nyt!
Nyt on se hetki. Tämä päivä on se päivä.
Jumala etsii ihmisiä, jotka yllyttävät Hänet toimimaan.
Minusta tuntuu, että olen nyt tulessa.
Teidän pitää olla ihmisiä, jotka yllyttävät Jumalan toimimaan.
Verenvuototautia sairastanut nainen -
ei sanonut: "Okei. Istun tässä. Jos Jumala tahtoo, Hän tekee sen.
Ellei Hän tahdo, olkoon sitten niin."
Jotkut kristitytkin ovat sellaisia. "Herra, jos se on Sinun tahtosi, -
paranna se ihminen."
En ole ikinä nähnyt kenenkään paranevan sillä rukouksella.
"Jos se on tahtosi, teetkö sen?"
Ei. Tiedät, mitä Jeesus sanoi, -
ja puhut sen mukaisesti.
Jeesus ei ikinä rukoillut niin.
Sokea Bartimeus tuli.
"Haluan nähdä. Isä, jos se on tahtosi, tee se."
Verenvuototautia sairastanut nainen, -
mitä hän teki? Hän sai ilmestyksen.
"Jos vain kosketan..."
Toisin sanoen: "Minun täytyy tehdä eräs asia."
Evankeliumi on puhdasta toimintaa.
Evankeliumi ei ole teoria.
Se ei ole filosofia. Se on toimintaa.
Nainen sanoi: "Jos vain kosketan Hänen vaatteensa helmaa, -
minä paranen."
Hän ei vain istuskellut.
"Seurakunnassa on tänään kokous, mutta olen tosi väsynyt.
Odotan kotona. Jos Jumala haluaa koskettaa, Hän koskettaa kotona.
Ei minun tarvitse mennä seurakuntaan. Voin rukoilla kotona."
Ei, sinä et rukoile kotona.
"Voin lukea Raamattua kotona. En tarvitse seurakuntaa."
Se on paholaisen valhe, sillä jos luet Raamattua, -
näet, että Raamattu käskee meitä kokoontumaan seurakuntaan.
Se tarkoittaa, että sinä et lue Raamattua.
Nainen sanoi: "Jos vain kosketan, -
niin minä paranen."
Ja mitä hän teki? Hän lähti perään.
Hän ei jäänyt kotiin. "Missä Jeesus on? Haluan olla siellä missä Hänkin.
Haluan olla siellä, missä on toimintaa.
Teistä joidenkin pitää olla siellä, missä Jumala liikkuu.
"En tiedä mitään paikkaa, missä Jumala liikkuu."
Etsi, kunnes löydät.
Jos sinun pitää tulla Brasiliaan löytääksesi sen, tule.
Jos sinun pitää mennä Pakistaniin löytääksesi sen, mene.
"En tiedä mitään paikkaa nyt."
Mene sinne, missä Jumala liikkuu. Ole siellä, missä Jeesus liikkuu.
Ole siellä, missä on toimintaa.
Ei vain lihallisessa liikehdinnässä.
Ei vain kristillisissä konserteissa.
Ainoastaan.
Vaan missä Jumala liikkuu Pyhän Henkensä kautta.
Nainen meni sinne, missä Jeesus oli.
Ja mitä hän teki? Hän näki ison väkijoukon.
Voin vain kuvitella, miltä se tuntui.
Tänään jaoimme lapsille leluja.
Tapahtumaan tuli paljon ihmisiä.
Koimme paineita.
Lapset huusivat ja pyrkivät lähemmäs.
Pastori huusi: "Menkää kauemmas!
Kauemmas!"
Kaikki huusivat. Marcelo huusi: "Hiljaa!"
Lapset vain huusivat.
Ja mitä teimme? Meidän piti mennä sisälle autoon ja sulkea ovi.
Pistin pääni ulos -
ja sanoin: "Ellette lopeta, emme anna mitään." Sitten suljin oven.
Alkoi sataa. Kaikki työnsivät toisiaan.
Kun Raamattu puhuu Jeesuksen perässä tungeksivasta väkijoukosta, -
voi vain kuvitella, miltä se tuntui.
Lapset tänään huusivat: "Antakaa lelu. Auto."
Uudessa testamentissa ihmiset sanoivat: "Antakaa minulle ihmeeni.
Poikani on sokea. Parantakaa hänet."
He työnsivät.
Ja tämä nainen näki väkijoukon.
Hän sanoi: "En anna tämän väkijoukon pysäyttää minua.
Hyppään väkijoukkoon.
Pusken tieni väkijoukon läpi, sillä haluan olla siellä, missä Jeesus on.
Haluan olla siellä, missä Hän liikkuu.
Jos hintana on läpi puskeminen, teen sen.
Teen mitä ikinä vaaditaan, mutta tahdon Jeesuksen luo."
Tuskin nainen sanoi: "Suokaa minulle anteeksi.
Voisittekohan antaa minun mennä?"
Ja sitten kaikki väistyivät kohteliaasti.
"Haluatko punaisen maton? Tässä.
Tässä. Mene Jeesuksen luo.
Olkaa kilttejä ja antakaa naiselle tietä."
Jotkut kristityt haluavat, että kaikki on mukavaa.
"Ellei mene niin kuin haluan, minua ei kiinnosta."
Kyse ei ole siitä, mitä sinä haluat, vaan siitä, mitä Jumala haluaa.
Mitä nainen teki?
"Väistäkää!
Minä juoksen, pusken, työnnän.
Työnnän kaikki pois tieltäni, mutta pääsen päämäärääni.
Menen ihmeeni luo. Saan sen, mitä tulin hakemaan."
Taputtakaa Jeesukselle.
Hän puski -
kunnes pääsi Jeesuksen luo.
Kun hän pääsi sinne, -
hän sanoi: "Nyt on aika.
En odota huomiseen.
En odota toiseen kokoukseen.
Nyt!"
Heti kun naisen usko -
kosketti Jeesuksen vaatteita, -
taivas pani sen merkille.
Taivas tietää uskosi kosketuksen.
Uskon kosketuksessa on jotain voimallista.
Ihmiset sanovat: "Ei ole väliä, onko minulla uskoa vai ei.
Jumala tuntee sydämeni."
Niin. Hän tietää, että sydämesi on täynnä epäuskoa.
Totta. Hän tietää.
Hän tuntee sydämeni.
Heti kun naisen usko loi yhteyden lähteeseen, -
on kuin kytkeytyisi lähteeseen.
Voima tulee.
Sitten Jeesus sanoi: "Voima."
Jeesus kysyi: "Kuka kosketti minua?"
Opetuslapset kysyivät: "Miten niin? Kaikki tönivät ja koskettavat Sinua.
Miksi sellaisia kyselet? Kaikki koskettavat Sinua."
Jeesus ei viitannut mihin tahansa kosketukseen -
vaan uskon kosketukseen.
"Joku kosketti minua erityisesti, sillä tunsin, että minusta lähti voima."
Jeesus sanoi: "Minä tunsin."
Jotkut sanovat: "Ei ole tarkoitus tuntea mitään.
Seurakunnassa ei tarvita tunteellisuutta.
Emme tarvitse sitä. Meillä on Raamattu."
Jos Raamattu sanoo, että Jeesus sanoi: -
"Minä tunsin voiman lähtevän minusta," -
se tarkoittaa, että Hänellä oli kehossaan konkreettinen tuntemus, -
joka lähti Hänestä ja kosketti naista.
En tiedä, oliko se sähköä tai kuumuutta, mutta jotain Hän tunsi.
Se viestitti, että Hänestä lähti voima.
Sillä hetkellä, kun voima lähti, nainen parani.
Jotkut teistä odottavat Jumalan tekevän jotain, -
ja Jumala sanoo: "Koska kosketatte minua uskon kosketuksella?
Miksi odotatte niin kauan? Milloin aiotte tehdä jotain?"
Mark. 2:ssa kerrotaan -
halvaantuneesta miehestä, -
joka tuli kokoukseen.
Se oli kotikokous, ja koti oli liian pieni Jeesukselle, -
sillä kukaan ei mahtunut enää sisään.
Ja mitä he tekivät?
"Tulimme myöhässä. Talo on täynnä. Mennään kotiin.
Harmi. Olimme vähän epäonnisia.
Ei ollut meidän päivämme."
He sanoivat: "Ei. Paikka on tupaten täynnä, mutta ylhäältä pääsee.
Mennään ylös katolle. Tehdään kattoon reikä.
Tämä mies paranee tänään."
Jumala etsii ihmisiä, joilla on rohkea asenne valtakuntaan.
Ihmisiä, jotka eivät suostu elämään kristinuskon vallitsevassa tilassa.
"Uskon Raamattuun ja Jumalaan, -
mutta täytyy ymmärtää maailmaa.
Täytyy elää normaalisti."
Valtakunnan normaali elämä on kuitenkin aktiivista elämää -
jossa tapahtuu Jumalan ihmeitä ja Jumalan voima toimii.
Se on normaalia kristinuskoa.
Mitä sinä teet evankeliumin edistämiseksi?
Elätkö vain itsellesi?
Vai teetkö jotain, mikä kaikuu halki ikuisuuden?
En tiedä teistä, mutta kun tulen Jeesuksen eteen, -
en halua Hänen sanovan: "Käskin sinun tehdä näin, muttet ikinä tehnyt.
Käskin antaa tämän, muttet antanut.
Annoin sydämellesi kutsumuksen, muttet noudattanut sitä."
En halua, että käy niin.
Haluan, että kun pääsen sinne, takanani on suuri joukko ihmisiä.
Tuhansia ja miljoonia ihmisiä, -
miljoonia sieluja, jotka ovat siellä -
kuultuaan evankeliumin julistuksen minun suuni kautta.
Yksi ihminen on innoissaan siitä. Aamen. Kiitos Herralle. Innostavaa.
Yksi ihminen sanoi "Aamen".
Mitä sinä teet? Kysy vierustoveriltasi: "Mitä sinä teet -
Jumalan valtakunnan eteenpäin viemiseksi?"
"Minä syön popcornia -
ja katson elokuvia."
Älä tuhlaa elämääsi.
Käytä korviasi Jumalan kunniaksi.
Huomisesta ei ikinä tiedä. Elä kuin tämä päivä olisi viimeinen päiväsi.
Elä aktiivisesti Jeesukselle.
Anna parhaasi joka alueella.
Anna rakkautesi, aikasi, rahasi ― kaikkesi.
Elä Jeesukselle.
Mitä sinä teet?
Nouskaa seisomaan.
Jatkamme täältä. Uskon, että Jumala koskettaa elämääsi.
Tiedän, että sanoma sytytti teitä tekemään enemmän valtakunnalle.
Joskus ihmiset eivät tee enemmän, koska heillä on niin paljon taakkoja -
ja ulkopuolista painostusta. Heillä on elämässään vaivoja, -
jotka saavat heidät tuntemaan itsensä rajoitetuiksi.
Rukoilen, että rajoitukset, paino ja taakka otetaan pois -
ja vihollisen paine nostetaan pois, -
ja pystytte juoksemaan Jumalan Hengen voitelussa.
Uskon, että jokainen hyökkäys ja vihollisen ase murtuu Jeesus-nimessä.
Jumala nostaa pois taakkasi. Rukoillaan Jeesuksen nimessä.
Isä, kiitos läsnäolostasi, joka koskettaa jokaista tässä hetkessä.
Rukoilen vaivattujen ja taakoitettujen puolesta.
Joillakin katsojilla on tauteja ja sairauksia.
Tahdon nyt puhua heille Jeesuksen nimessä.
Tahdon julistaa parantavaa voimaasi, vapauttasi, kirkkauttasi, -
joka koskettaa heitä tässä hetkessä. Nuhtelen paholaisen kaikkia tekoja.
Julistamme paranemista, ennallistamista, vapautta -
ja vapautumista Jeesuksen nimessä. Murramme paholaisen painostuksen -
ihmisten mielissä ja tunteissa - Jeesuksen nimessä.
Julistamme: kansallasi on Kristuksen mieli, -
ja heidän ajatuksensa on vangittu kuuliaisiksi Kristukselle.
Isä, poista heidän elämästään kaikki vihollisen asettamat taakat, -
jotta he pystyvät olemaan tehokkaita ja loistamaan evankeliumin valoa.
Isä, rukoilen katsojien perheiden puolesta.
Niiden, jotka uskovat rauhaan, ennallistamiseen -
ja ihmissuhteiden korjaantumiseen.
Anna taivaan kosketus jokaiseen suhteeseen ja perheeseen.
Siunaan heitä Jeesuksen Kristuksen nimessä, aamen.
Tilaa podcastimme. Meiltä ilmestyy uusi sanoma joka viikko.
Tilaa myös YouTube-kanavamme.
Pidä yhteyttä. Ota selvää lähetysmatkoistamme.
Olet meille rakas. Nähdään! Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz